COVAX dasturi doirasida O‘zbekistonga yana 310 050 doza Pfizer vaksinasi olib kelindi. Mazkur turdagi vaksinalarning umumiy miqdori 2,6 mln dozaga yetdi. Foto: Sog‘liqni saqlash vazirligi SSV O‘zbekistonga keltirilgan va ishlab chiqarilgan vaksinalar miqdori qariyb 50 million dozaga yetgani haqida xabar qildi. «Bugun yurtimizga 310 050 doza Pfizer/BioNTech vaksinasi olib kelindi. Bu 2022 yil hisobidan keltirilgan ikkinchi partiya vaksinadir», deyiladi xabarda. Shunday qilib, O‘zbekistonda foydalanilayotgan vaksinalar miqdori 49 846 818 dozani tashkil qilmoqda. Ulardan: 2 404 480 dozasi AstraZeneca;   37 789 938 dozasi ZF-UZ-VAC2001;   1 341 790 dozasi «Sputnik V»;   3 500 460 dozasi Moderna;   2 626 650 dozasi Pfizer/BioNTech;   1 976 000 dozasi Sinovac;   207 500 dozasi Sputnik Light vaksinasidir. Shundan qariyb 40,6 mln doza vaksina emlash jarayonlarida qo‘llangan.